જો કે તમે માની નહીં શકો પણ સૌથી ટૂંકી ભાષણ આપવાનો ખિતાબ પણ ભાજપ સરકાર પાસે જ જાય છે. અટલ બિહારી વાજપાઇએ 2002માં ખાલી 30 મિનિટનું ભાષણ આપ્યું હતું. જે અત્યાર સુધીનું સૌથી ટૂંકું ભાષણ છે. જો કે તમે માનતા હોવ કે ખાલી નરેન્દ્ર મોદી જ લાંબા ભાષણો આપે છે તો તમને જણાવી દઇએ કે જવાહર લાલ નહેરુએ પણ વર્ષ 1947માં 72 મિનિટનું ભાષણ આપ્યું હતું. અને આ ભાષણને આજે પણ યાદ કરવામાં આવે છે. વળી ઓછું બોલતા વડાપ્રધાનના લિસ્ટમાં આવતા મનમોહન સિંહ પણ વર્ષ 2005માં 50 મિનિટનું ભાષણ આપ્યું છે. વધુમાં નરેન્દ્ર મોદી જ્યારથી ભારતના વડાપ્રધાન બન્યા છે ત્યારથી તેમણે જેટલા સ્વતંત્રતા દિવસના ભાષણ આપ્યા છે તેમાંથી 2017નું ભાષણ એટલે કે આ વર્ષનું ભાષણ તેમનું સૌથી ટૂંકું ભાષણ રહ્યું છે. જે 56 મિનિટનું હતું.